Document ID: 32005R2003

KOMISJONI MÄÄRUS (EÜ) nr 2003/2005,
8. detsember 2005,
millega muudetakse määrust (EÜ) nr 447/2004 SAPARDi kava järelhindamise osas
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut,
võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artikli 32 lõiget 5 ja artikli 33 lõiget 5,
ning arvestades järgmist:
(1)
Vastavalt komisjoni 22. detsembri 1999. aasta määruse (EÜ) nr 2759/1999 (millega kehtestatakse nõukogu määruse (EÜ) nr 1268/1999 üksikasjalikud eeskirjad ühenduse toetuse kohta ühinemiseelsetele meetmetele põllumajanduse ja maaelu arendamiseks Kesk- ja Ida-Euroopa taotlejariikides ühinemiseelsel perioodil) (1) artikli 12 sätetele tuleb SAPARDi programmi järelhindamine lõpetada hiljemalt kolm aastat pärast programmeerimisperioodi lõppemist.
(2)
Tuleb tagada, et kõnealuseid hindamisi võib jätkuvalt läbi viia ja rahastada pärast 2006. aastat, mis nõukogu määruse (EÜ) nr 1268/1999 (2) kohaselt ei vasta SAPARDi abi saamise tingimuste ajavahemikule.
(3)
Komisjoni 10. märtsi 2004. aasta määruse (EÜ) nr 447/2004 (millega nähakse ette eeskirjad, et hõlbustada üleminekut määruse (EÜ) nr 1268/1999 kohaselt toetuselt määrustega (EÜ) nr 1257/1999 ja 1260/1999 Tšehhi Vabariigile, Eestile, Lätile, Leedule, Ungarile, Poolale, Sloveeniale ja Slovakkiale ettenähtud toetusele) (3) artiklit 3 tuleks SAPARDi programmi järelhindamiste hõlmamiseks seetõttu muuta.
(4)
Seetõttu tuleks määrust (EÜ) nr 447/2004 vastavalt muuta.
(5)
Käesolevas määruses sätestatud meetmed on kooskõlas põllumajandusstruktuuride ja maaelu arengu komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 447/2004 artikli 3 lõige 2 asendatakse järgmisega:
“2. Komisjoni määruse (EÜ) nr 2759/1999 (4) artiklis 12 ettenähtud SAPARDi programmi järelhindamised, samuti projektide maksed, mille määruse (EÜ) nr 1268/1999 kohased assigneeringud on ära kasutatud või ebapiisavad, võib määruse (EÜ) 1257/1999 kohaselt lisada 2004.-2006. aasta maaelu arengukavasse ja neid võib rahastada Euroopa Põllumajanduse Arendus- ja Tagatisfondi (EAGGF) tagatisrahastust.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. detsember 2005

Labels: 4
19
6
18
15